Bratislava, 4.3.2021

 Všetkým záujemcom

Vec

**Vysvetlenie súťažných podkladov č. 8**

Vo verejnom obstarávaní na predmet zákazky „**Nosný systém MHD 2. časť Bosákova – Janíkov dvor**“ vyhlásenom v Úradnom vestníku EÚ dňa 20.10.2020 pod značkou 2020/S
204-495174 a vo Vestníku verejného obstarávania č. 219/2020 zo dňa 21.10.2020 pod značkou 36940 – MSP, boli verejnému obstarávateľovi doručené Žiadosti o vysvetlenie. V súlade s § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) poskytujeme na položené otázky nasledovné odpovede:

**Otázka č. 994**

V rámci vysvetlenie súťažných podkladov č. 6 a odpovede na otázku č. 885, mali byť vo výkaze výmer príslušných prevádzkových súborov ( PS 40-24-01; PS 60-24-01.1 ; PS 60-24-01.2; PS 60-24-02.1; PS 60-24-02.2 a PS 60-24-03) doplnené položky, v ktorých majú byť zahrnuté predpokladané náklady. Kontrolou pripojeného výkazu výmer bolo zistené, že položky uvedené v odpovedi sa nenachádzajú v tomto výkaze výmer.

Otázka: Doplní obstarávateľ príslušné výkazy výmer prevádzkových súborov o položky uvedené v odpovedi na otázku č. 885?

**Odpoveď č. 994**

Vo Výkaze výmer predmetných prevádzkových súborov bola položka „0004000411 Projektové práce - náklady na inžiniersko technickú pomoc bez rozlíšenia - softvérové práce spojené s návrhom nastavenia ochrán“ doplnená nasledovne:

V PS 40-24-01 ako položka č. 35

V PS 60-24-01.1 ako položka č. 49

V PS 60-24-01.2 ako položka č. 169

V PS 60-24-02.1 ako položka č. 44

V PS 60-24-02.2 ako položka č. 173

V PS 60-24-03 ako položka č. 93

**Otázka č. 995**

Verejný obstarávateľ vo svojich odpovediach uvádza, že „pre projekt stavby je ako vzor použitý referenčný výrobok s ktorým má verejný obstarávateľ a projektant dobrú skúsenosť. Preto sú v tabuľke technickej správy uvedené parametre takéhoto výrobku. Verejný obstarávateľ súhlasí aj s použitím iného výrobku, ktorý bude mať minimálne rovnaký výsledný účinok (tlmenie vibrácií, hluku). Takýto výrobok je možné v projekte navrhnúť pri zohľadnení nasledujúcej vety vis SO električkového zvršku, napr. SO 40.32.01 odsek 3.3.5 str. 12 „K jednotlivým materiálom antivibračných rohoží bude priložený výpočet vlastnej frekvencie ľahkého systému hmota- pružina a zavedeného útlmu vibrácií.“, predmetný výpočet bude v slovenskom jazyku a podpísaný osobou ktorá ho vypracovala. Výpočet bude komplexný a vždy bude zohľadňovať všetky výrobky s ich vlastnosťami podieľajúce sa na tlmení vibrácii a hluku. Posúdenie a schválenie konkrétnych výrobkov sa bude riadiť ustanoveniami Zmluvných podmienok. Konkrétny výrobok musí zabezpečiť, že prevádzka na zhotovenej električkovej trati bude spĺňať všetky hygienické požiadavky platných predpisov z hľadiska ochrany pred hlukom a vibráciami. Zhotoviteľ jasne neodpovedal na otázku, či bude akceptovať aj inú hrúbku materiálu“. Máme za to, keďže verejný obstarávateľ vo svojich odpovediach uvádza, že sa jedná o referenčný výrobok, môže byť iná aj hrúbka materiálu za splnenia všetkých ďalších podmienok podlá odpovede verejného obstarávateľa. Keďže hrúbka antivibračnej rohože nie je rozhodujúci technický parameter, domnievame sa, že aj to sa môže zmeniť.

Žiadame verejného obstarávateľa o jasnú odpoveď- ÁNO/NIE či bude akceptovaná aj iná hrúbka antivibračných materiálov.

**Odpoveď č. 995**

Túto skutočnosť verejný obstarávateľ riadne vysvetlil v odpovediach na otázky č. 274 a 755. Ak je súčasťou údajov v tabuľke č. 10 hrúbka antivibračnej rohože, tak to prirodzene platí aj pre tento údaj. Bolo v nich jasne uvedené, že verejný obstarávateľ netrvá na konkrétnych hodnotách uvedených v tabuľke č. 10.

**Otázka č. 996**

V odpovedi č. 847 a č. 976 je uvedený predpokladaný termín podpisu Zmluvy o dielo: 09/2021. Predpokladaný termín realizácie je zároveň uvádzaný v Súťažných podkladoch v termíne 08/2021 - 10/2023.

Otázka: Nakoľko po predpokladanom termíne podpisu zmluvy 09/2021 (termín 09/2021 je rozptyl 30dní) je potrebný ešte čas na odovzdanie staveniska a mobilizáciu zhotoviteľa, čo môže začiatok stavebných prác posunúť do 10/2021. Môže Verejný obstarávateľ pre účely spracovania Harmonogramu prác stanoviť začiatok lehoty výstavby, ktorý je odpoveďami 847 a 976 stanovený dosť neurčito?

**Odpoveď č. 996**

V harmonograme prác má uchádzač zohľadniť predpokladaný termín podpísania zmluvy 09/2021. Od tohto predpokladaného termínu sa odvíjajú všetky procesy súvisiace s odovzdaním staveniska tak, ako určujú zmluvné podmienky.

**Otázka č. 997**

Na základe nového výkazu výmer č. 6 určil VO plochu bypassov v jednotlivých objektov. Nakoľko sa jedná o agregované položky, môže VO poskytnúť podrobný výpočet jednotlivých prác/činností zahrnutých do agregovanej položky ako stanovil jednotlivé výmery bypassov?

**Odpoveď č. 997**

Výmery Bypass-ov verejný obstarávateľ určil ako pôdorysnú plochu vozovky pre jednotlivé Bypass-y. Potvrdzujeme, že sa jedná o agregovanú položku tak, ako je to v mnohých ďalších položkách vo Výkaze výmer. Predmet agregácie je zrejmý z popisu položky a z technickej správy, ktorá je súčasťou prílohy G -POV. Platí to, čo je uvedené v súťažných podkladoch a ich prílohách.

**Otázka č. 998**

V dokumente „B09 Cenova cast Preambula po Vysvetlení č. 6“ sa v bode 2.2 uvádza, citujem „V časti Všeobecné položky – Dokumentácia Zhotoviteľa uchádzač uvedie paušálne sumy za jednotlivé súbory do vyžltených buniek v príslušných stĺpčekoch - „DVP, VTD, DSRS, GE-DSRS.“

Žiadame verejného obstarávateľa, či je uchádzač povinný vyplniť všetky vyžltené bunky v stĺpci "VTD", aby splnil vyššie uvedenú požiadavku, napriek tomu, že sa výrobno-technická dokumentácia nebude vypracovávať ku každému objektu. Alebo musí uchádzač vyplniť paušálnu sumu v stĺpci VTD za jednotlivé súbory.

**Odpoveď č. 998**

V časti Všeobecné položky - Dokumentácia zhotoviteľa, uchádzač vyplní v stĺpci VTD iba tie bunky, pre ktoré uvažuje vypracovať VTD. Z povahy predmetu zákazky je zrejmé, že VTD tak, ako je zadefinovaný jej rozsah a obsah, nie je potrebné vypracovávať pre všetky stavebné objekty a prevádzkové súbory. V tomto prípade sa nevyplnenie takýchto buniek nebude považovať za uvedenie nulovej ceny pre predmetnú položku.

**Otázka č. 999**

Podľa PD majú byť osadené klzné tŕne do podkladovej dosky v rámci spolupôsobení s doskou PJD so systémom W-tram a to cez antivibračné rohož uceleného systému hmota - pružina. Vzhľadom na to, že verejný obstarávateľ vylúčil akékoľvek zaťaženie, resp. stlačenie antivibračné rohože sa pýtame, či v takto preferovanom sofistikovanom systéme nedôjde k nežiaducemu prenosu vibrácií do podložia cez vyššie uvedené tŕne, ktoré prepichujú antivibračnú rohož a nespochybniteľne spolupôsobí s podkladovou doskou. Táto skutočnosť následne môže viesť k znehodnoteniu navrhnutého riešenia antivibračných opatrení.

**Odpoveď č. 999**

Zrealizovaná stavba musí zabezpečiť, aby prevádzka na zhotovenej električkovej trati spĺňala všetky hygienické požiadavky platných predpisov z hľadiska ochrany pred hlukom a vibráciami. Návrh konštrukčných detailov, ktoré súvisia so splnením tejto požiadavky, sa týkajú všetkých detailov, medzi ktoré patria materiály na tlmenie hluku a vibrácií, ale aj použitie a návrh prípadného spriahnutia. Návrh konkrétnych materiálov, ale aj prípadného spriahnutia, musí preukázať zhotoviteľ predložením posúdenia navrhovaných opatrení. Znamená to, že ak zhotoviteľ preukáže, že spriahajúce tŕne nebudú súčasťou takýchto opatrení, nedôjde počas realizácie stavby k úhrade nákladov na tŕne, ktoré budú súčasťou jeho ponuky.

**Otázka č. 1000**

Pokiaľ aj napriek PD navrhnuté technické riešenie - systém hmota - pružina, a to v priamej súvislosti so šmykovými trny medzi podkladovou doskou a doskou PJD dôjde v rámci merania po vykonaní všetkých stavebných opatrení k situácii, že PD navrhnutý systém hmota - pružina nevyhovie, a to z hľadiska antivibračných opatrení, tak sa pýtame akým spôsobom vzniknutú situáciu bude verejný obstarávateľ riešiť.

**Odpoveď č. 1000**

Pozri odpoveď na otázku č. 999.

**Otázka č. 1001**

Predpokladáme, že v rámci spracovania projektovej dokumentácie na takto rozsiahlu investičnú akciu v intraviláne hlavného mesta, boli modelovo matematicky posúdené návrhy antivibračných opatrení. Doloží verejný obstarávateľ uchádzačom výpočet a vyhovujúce posúdenie navrhnutých antivibračných opatrení voči platným normám, pretože v poskytnutých súťažných podkladoch tento výpočet nie je?

**Odpoveď č. 1001**

Pre potreby predloženia ponúk verejný obstarávateľ nebude doplňovať žiadne ďalšie dokumenty, pretože má za to, že neovplyvnia zostavenie ponuky uchádzača.

**Otázka č. 1002**

V odpovedi č. 976 verejný obstarávateľ uvádza: „Predpokladaný začiatok realizácie diela je 09/2021, ale priamo závisí od ukončenia procesu verejného obstarávania a uzavretia zmluvy.“

V posledných zverejnených súťažných podkladoch je v bode 7.4 uvedené čo má ponuka predložená uchádzačom obsahovať, mj. odst. 9:

„Uchádzačom pripravený Harmonogram prác (Vecný harmonogram) a Zoznam pracovníkov (ako Príloha B6), ktoré budú v súlade s požiadavkami uvedenými v Osobitných zmluvných podmienkach, čl. 8.3 Harmonogram prác (Príloha B5 týchto súťažných podkladov). Pri príprave harmonogramu uchádzač zohľadní predpokladané zahájenie stavby 08/2021 a ukončenie stavby 10/2023.“

Pýtame sa verejného obstarávateľa ktorý predpokladaný termín zahájenie má uchádzač zohľadniť pri príprave harmonogramu?

**Odpoveď č. 1002**

V tejto časti boli súťažné podklady upravené na predpokladané zahájenie stavby 09/2021. Odpovede na otázky záujemcov spresňujú, vysvetľujú alebo dopĺňajú znenie súťažných podkladov. Preto platia spresnenia, vysvetlenia alebo doplnenia súťažných podkladov uvedené v odpovediach na otázky uchádzačov.

**Otázka č. 1003**

V Oznámení o vyhlásení verejného obstarávania“ zverejnenom v Úradnom vestníku Európskej

únie dňa 20.10.2020 a vo Vestníku verejného obstarávania č. 219/2020 dňa. 21.10. 2020 ste určili lehotu na predkladanie ponúk a termín na otváranie ponúk nasledovne:

„IV.2.2) Lehota na predkladanie ponúk alebo žiadostí o účasť

Dátum a čas: 30.11.2020 13:00

IV.2.7)Podmienky na otváranie ponúk

Dátum a čas: 30.11.2020 14:00

Lehota na predkladanie ponúk bola predĺžená a podmienky otvárania ponúk boli v tejto

súvislosti zmenené nasledovne:

• „IV.2.2) Lehota na predkladanie ponúk alebo žiadostí o účasť

Dátum a čas: 15.01.2021 13:00

IV.2.7)Podmienky na otváranie ponúk

Dátum a čas: 15.01.2021 14:0 „IV.2.2) Lehota na predkladanie ponúk alebo žiadostí o účasť

Dátum a čas: 15.02.2021 13:00

IV.2.7)Podmienky na otváranie ponúk

Dátum a čas: 15.02.2021 14:00

„IV.2.2) Lehota na predkladanie ponúk alebo žiadostí o účasť

Dátum a čas: 15.03.2021 13:00

IV.2.7)Podmienky na otváranie ponúk

Dátum a čas: 15.03.2021 14:00 Lehotu na predkladanie ponúk a podmienky na otváranie ponúk v totožnom znení po vykonaných zmenách ste uviedli aj v príslušných častiach súťažných podkladov.

Nemáme pochybnosť, že ste stanovili lehotu na predkladanie ponúk a jej doterajšie opakované predlžovanie a zmeny podmienok na otváranie ponúk v súlade s ustanoveniami zákona o verejnom obstarávaní, pričom ste zohľadnili rozsah predmetu zákazky a jeho zložitosť vo väzbe na do momentu stanovenia poslednej predĺženej lehoty na predkladanie ponúk, ale aj tento stav sa zmenil, a rapídne narástlo k 01. 03. 2021 množstvo a rozsah vysvetlení k súťažným podkladom na základe doručených 993 otázok, čo jednoznačne preukazuje stav, ktorý si vyžadoval a ešte aj v súčasnosti vyžaduje zmenu už vyhotoveným častí ponuky. Všetky tieto skutočnosti, ktoré vznikli v súvislosti so značným rozsahom a obsahom vysvetlení súťažných podkladov, si vyžadujú pri vyhotovení ponuky súčinnosť viacerých odborných profesií a súčinnosť zahraničného partnera, ktorý sa bude v postavení člena skupiny/inej osoby podieľať aj na príprave a samotnom vyhotovení ponuky. S poukázaním na skutočnosť, že vyhlásený núdzový stav v Slovenskej republike naďalej trvá a na základe aktuálne platnej Vyhlášky Úradu verejného zdravotníctva Slovenskej republiky sú prijaté tvrdšie opatrenia súvisiace s eliminovaním šírenia ochorení COVID-19 sa ešte viac obmedzila mobilita, čo výrazne sťažuje vyhotovenie ponuky, hlavne z dôvodu nemožnosti osobnej účasti oprávnených osôb zahraničného partnera a kvalifikovaných osôb podieľajúcich sa na príprave a vyhotovení ponuky a tiež sa s sťažili podmienky pre získanie nevyhnutných dokladov a dokumentov na preukázanie splnenia podmienok účasti, čo sú relevantné skutočnosti, ktoré vytvárajú prekážku pre účasť v predmetnom verejnom obstarávaní. Na základe uvedených skutočností máme za to, že stanovená lehota na predkladanie ponúk (a súvisiaci termín a podmienky otvárania ponúk, všetko po opakovaných predĺženiach lehoty na predkladanie ponúk) nezohľadňuje naďalej trvajúcu zhoršenú súčasnú situáciu súvisiacu s predĺženým vyhláseným núdzovým stavom v SR a prijatými tvrdšími opatreniami obmedzujúcimi fyzickú mobilitu osôb v SR a aj cezhraničnú fyzickú mobilitu osôb, v čase, kedy by sa mala za týchto výrazne sťažených a obmedzujúcich podmienok vyhotoviť a predložiť ponuka, preto Vás na základe týchto zhoršených a obmedzujúcich podmienok sťažujúcich výrazne prípravu ponuky, žiadame, aby ste so zohľadnením daného aktuálneho stavu, ktorý sa oproti predchádzajúcej úprave lehoty predkladania ponúk a podmienok otvárania ponúk výrazne zhoršil , primerane opakovane predĺžili lehotu na predkladanie ponúk a s tým zmenili aj stanovený termín a podmienky otvárania ponúk, všetko so zohľadnením vyššie uvedených skutočností vo väzbe na aktuálnu zhoršenú situáciu spojenú s predĺženým vyhlásením núdzového stavu vyhláseného v SR a s uplatnením tvrdších podmienok viažucich sa k mobilite osôb deklarovaných v aktuálne platných Vyhláškach a nariadeniach vydaných Úradom verejného zdravotníctva SR.

Za akceptovanie našej žiadosti a opakovane zabezpečenie predĺženia lehoty na predkladanie ponúk vo väzbe na zhoršený stav spojený s mobilitou osôb podľa aktuálne predĺženého núdzového stavu v SR a aktuálne prijatých opatrení súvisiace s eliminovaním šírenia ochorení COVID-19 a zabezpečenie s tým súvisiacich zmien lehôt a termínov v rámci daného verejného obstarávania Vám ďakujeme.

**Odpoveď č. 1003**

Verejný obstarávateľ si je vedomý súčasnej náročnej epidemiologickej situácie, ako aj rozsahu projektu, avšak zároveň musí brať do úvahy aj nutnosť ukončiť verejné obstarávanie a následne samotné dielo v plánovaných termínoch, od čoho závisí jeho samotné financovanie. Z toho dôvodu verejný obstarávateľ rozhodol, že lehotu na predkladanie ponúk nepredĺži. Verejný obstarávateľ dodáva, že poslednými vysvetleniami nedochádza k podstatným zmenám v dokumentoch potrebných na vypracovanie ponuky.

**Otázka č. 1004**

Zhotoviteľ je povinný vykonávať 3 roky od dátumu vydania Preberacieho protokolu pre Dielo ošetrovanie vegetácie podľa schváleného harmonogramu a spôsobom odsúhlaseným Objednávateľom. Po každom vykonaní ošetrovania vegetácie na Diele Zhotoviteľ vyhotoví písomný protokol a predloží ho Objednávateľovi. V článku 11.14 Osobitných zmluvných podmienok, Ošetrovanie vegetácie, zaväzuje objednávateľ zhotoviteľa stavebných prác vykonávať ošetrovanie vegetácie v lehote 3 rokov od dátumu vydania Preberacieho protokolu pre Dielo. V prípade, ak si Zhotoviteľ nesplní povinnosť vykonávať ošetrovanie vegetácie podľa Zmluvy, vzniká Objednávateľovi nárok na zaplatenie zmluvnej pokuty, a to vo výške 500,- EUR (slovom päťsto eur) za každé nesplnenie povinnosti. Predmetom zákazky je uskutočnenie stavebných prác vrátane dodania a zabudovania materiálov, ktorých výsledkom bude vybudovanie dvojkoľajnej električkovej trate atď.., pričom je na prvý pohľad je zrejmé, že ošetrovanie vegetácie v zmysle článku 11.14 Osobitných zmluvných podmienok je považované za službu. Verejný obstarávateľ v procese obstarávania však neurčil, že ide o tzv. zmiešanú zákazku, resp. zákazku zahŕňajúcu časti, ktoré sú neoddeliteľne spojené a objektívne tvoria nedeliteľný celok. Verejný obstarávateľ by s určitosťou vedel ekonomickejšie a efektívnejšie vybrať dodávateľa služieb, týkajúcich sa ošetrovania vegetácie, nakoľko predmetné ošetrovanie musí byť vykonávané certifikovanou firmou a nie každý uchádzač má v predmete podnikania aj vykonávanie vegetačných úprav ako napr. ošetrovanie extenzívnych trávnikov bude pozostávať z kosenia s odstránením pokosených zvyškov, postrek proti širokolistým burinám, prihnojenie organickým a anorganickým hnojivom atď. Uchádzač by tak musel na vykonanie ošetrovania vegetácie zazmluvniť certifikovanú dodávateľskú firmu a preto má za to, že ošetrovanie vegetácie je možné odčleniť od stavebných prác, čím zároveň obstarávateľ dosiahne ekonomicky výhodnejšiu ponuku priamo od certifikovaných dodávateľov.

Dovoľujeme si verejného obstarávateľa požiadať, aby zvážil vypustenie 11.14 Ošetrovanie vegetácie, predovšetkým z dôvodu možnosti Objednávateľa ekonomickejšie a hospodárnejšie obstarať údržbu vegetácie v jeho réžii odčlenením od predmetu zákazky.

**Odpoveď č. 1004**

Verejný obstarávateľ trvá na znení súťažných podkladov a ich príloh. Požiadavka na ošetrovanie vegetácie je v súlade s povahou tejto práce vyplývajúcej z toho, že sa jedná o vegetáciu, ktorá musí pre zabezpečenie dlhodobej trvanlivosti spoľahlivo zakoreniť. Toto sa dá dosiahnuť iba tým, že sa o vysadenú vegetáciu v primeranom čase bude starať ten, kto vegetačné úpravy realizoval. Skutočnosť, že takéto práce má vykonávať certifikovaná dodávateľská firma, ktorú si musí zabezpečiť dodávateľ nie je v rozpore s charakterom stavby, pretože je malý predpoklad, že samotný zhotoviteľ zabezpečí všetky práce súvisiace s realizáciou stavby bez potreby angažovať odborne spôsobilého subdodávateľa. Rovnako tomu môže byť aj v prípade ošetrovania vegetácie.

S pozdravom

 v. r.

 Mgr. Michal Garaj

 vedúci oddelenia verejného obstarávania